CELEX: 32021R1324
Language: el
Date: 2021-08-10 00:00:00
Title: Εκτελεστικός κανονισμός (ΕΕ) 2021/1324 της Επιτροπής της 10ης Αυγούστου 2021 για την τροποποίηση του κανονισμού (ΕΚ) αριθ. 1597/2002 όσον αφορά τη μορφή υποβολής των εθνικών καταλόγων βασικού υλικού για την παραγωγή δασικού πολλαπλασιαστικού υλικού

11.8.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 288/19
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1324 ΤΗΣ ΕΠΙΤΡΟΠΗΣ
         της 10ης Αυγούστου 2021
         για την τροποποίηση του κανονισμού (ΕΚ) αριθ. 1597/2002 όσον αφορά τη μορφή υποβολής των εθνικών καταλόγων βασικού υλικού για την παραγωγή δασικού πολλαπλασιαστικού υλικού
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 1999/105/ΕΚ του Συμβουλίου, της 22ας Δεκεμβρίου 1999, σχετικά με την εμπορία του δασικού πολλαπλασιαστικού υλικού (1), και ιδίως το άρθρο 10 παράγραφος 3,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 1597/2002 της Επιτροπής (2) θεσπίζει τυποποιημένη μορφή για την υποβολή, από τα κράτη μέλη προς την Επιτροπή, εθνικών καταλόγων βασικού υλικού για την παραγωγή δασικού πολλαπλασιαστικού υλικού.
                  
               
                     (2)
                  
                  
                     Η Επιτροπή ανέπτυξε πρόσφατα ένα σύστημα πληροφοριών για την ηλεκτρονική υποβολή των εν λόγω εθνικών καταλόγων, το οποίο ονομάζεται «Σύστημα πληροφοριών δασικού αναπαραγωγικού υλικού» (FOREMATIS). Το FOREMATIS επιτρέπει στα κράτη μέλη να δημοσιεύουν τους εθνικούς καταλόγους τους στον ιστότοπο της Επιτροπής.
                  
               
                     (3)
                  
                  
                     Λόγω της τεχνικής αυτής εξέλιξης, η μορφή των εθνικών καταλόγων που προβλέπεται στον κανονισμό (ΕΚ) αριθ. 1597/2002 θα πρέπει να αντικατασταθεί από τη μορφή του FOREMATIS.
                  
               
                     (4)
                  
                  
                     Επομένως, ο κανονισμός (ΕΚ) αριθ. 1597/2002 θα πρέπει να τροποποιηθεί αναλόγως.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΚ) αριθ. 1597/2002 τροποποιείται ως εξής:
            
                        1)
                     
                     
                        Το άρθρο 1 αντικαθίσταται από το ακόλουθο κείμενο:
                        
                           «Άρθρο 1
                           Ο εθνικός κατάλογος που αναφέρεται στο άρθρο 10 παράγραφος 2 της οδηγίας 1999/105/ΕΚ υποβάλλεται από κάθε κράτος μέλος μέσω του συστήματος πληροφοριών δασικού αναπαραγωγικού υλικού της Επιτροπής και σύμφωνα με τη μορφή αυτού (*1).
                        
                        
                           (*1)  https://ec.europa.eu/forematis/»·"
                        
                     
                  
                        2)
                     
                     
                        το παράρτημα απαλείφεται.
                     
                  
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Αυγούστου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 11 της 15.1.2000, σ. 17.
         
            (2)  Κανονισμός (ΕΚ) αριθ. 1597/2002 της Επιτροπής, της 6ης Σεπτεμβρίου 2002, για τη θέσπιση λεπτομερών κανόνων εφαρμογής της οδηγίας 1999/105/ΕΚ του Συμβουλίου όσον αφορά τη μορφή των εθνικών καταλόγων βασικού υλικού για την παραγωγή δασικού πολλαπλασιαστικού υλικού (ΕΕ L 240 της 7.9.2002, σ. 34).